Na temelju članka 64. Zakona o zaštiti okoliša ("Narodne novine", broj 80/13, 153/13 i 78/15), članka 21. Uredbe o strateškoj procjeni utjecaja plana i pro­grama na okoliš ("Narodne novine", broj 64/08). Općinska načelnica Općine Rakovec 25. listopada 2016. godine, donijela je

ODLUKU

O ZAPOČINJANJU POSTUPKA OCJENE O POTREBI

STRATEŠKE PROCJENE UTJECAJA NA OKOLIŠ IV. IZMJENA I DOPUNA

PROSTORNOG PLANA UREĐENJA OPĆINE RAKOVEC

Donošenjem ove Odluke započinje postupak ocjene o potrebi strateške procjene utjecaja na okoliš IV. Izmjena i dopuna Prostornog plana uređenja Općine Rakovec (u daljnjem tekstu IV. Izmjene i dopune PPUO Rakovec).

Izrada IV. Izmjena i dopuna PPUO Rakovec zapo­čela je donošenjem Odluke o izradi IV. Izmjena i do­puna Prostornog plana uređenja Općine Rakovec, Klasa: 350-01/16-01/05, Urbroj: 238-25-16-01, od 24. listopada 2016. godine.

Postupak ocjene o potrebi strateške procjene utje­caja na okoliš IV. Izmjena i dopuna PPUO Rakovec provodi se u suradnji sa Upravnim odjelom za prostorno uređenje, graditeljstvo i zaštitu okoliša Zagrebačke žu­panije.

Nositelj izrade IV. Izmjena i dopuna PPUO Rakovec i tijelo nadležno za provođenje postupka ocjene o potrebi strateške procjene utjecaja na okoliš je Jedin­stveni upravni odjel Općine Rakovec (u daljnjem tekstu: Nositelj izrade).

Razlozi za izradu i donošenje IV. Izmjena i dopuna PPUO Rakovec su slijedeći:

* Usklađenje Plana sa Zakonom o prostornom uređenju, osobito u dijelu određivanja uređenih i neuređenih građevinskih područja,
* Usklađivanje administrativnih granica sa službenim granicama iz Središnjeg registra prostornih jedinica (DGU, 2015.),
* Utvrđivanje uvjeta i zona izgradnje elektroničke komunikacijske infrastrukture sukladno novo donesenim propisima,
* Ažuriranje Plana sukladno izmjenama Prostornog plana Zagrebačke županije (PPZŽ) donesenim nakon donošenja ovog Plana, osobito u dijelu ažuriranja odredbi za provođenje, usklađenja planirane infrastrukture s Prostornim planom Županije u dijelu kategorizacije cesta i planiranja redukcijske stanice, ucrtavanja koridora planirane infrastrukture u skladu s čl. 33. PPZŽ-a u kartografske prikaze građevinskih područja, utvrđivanja granica obvezne izrade planova, utvrđivanja mjera zaštite prirodnih vrijednosti i kulturno krajobraznih cjelina i dr,
* Razmatranje mogućnosti proširenja i smanjenja građevinskih područja naselja, uključivo manje proširenje površine gospodarske namjene od 1,5 ha unutar naselja (poslovna namjena – bez utjecaja na okoliš), sukladno zahtjevima,
* Proširenje mjesnog groblja,
* Izmjena uvjeta za gradnju građevina za uzgoj životinja u Odredbama za provođenje,
* Izmjena uvjeta za gradnju proizvodnih objekata u Odredbama za provođenje na području Općine,
* Izmjena uvjeta za gradnju građevinskih objekata unutar građevinskih područja naselja u Odredbama za provođenje,
* Izmjena uvjeta za gradnju objekata izvan građevinskih područja u Odredbama za provođenje,
* Planiranje lokalne ceste po trasi nerazvrstane ceste,
* Ispravak tehničkih pogrešaka u planiranju građevinskih područja,
* Izrada grafičkog dijela Plana u službenom projekcijskom koordinatnom referentnom sustavu Republike Hrvatske (HTRS96/TM), ažuriranje katastarskih podloga,
* Izrada pročišćenog teksta Odredbi za provođenje i grafičkog dijela Plana, sukladno članku 114. Zakona o prostornom uređenju.

Ciljevi i programska polazišta IV. Izmjena i dopuna PPUO Rakovec su:

* Usklađenje Plana sa Zakonom o prostornom uređenju, osobito u dijelu određivanja uređenih i neuređenih građevinskih područja,
* Usklađivanje administrativnih granica sa službenim granicama iz Središnjeg registra prostornih jedinica (DGU, 2015.),
* Utvrđivanje uvjeta i zona izgradnje elektroničke komunikacijske infrastrukture sukladno novo donesenim propisima,
* Ažuriranje Plana sukladno izmjenama Prostornog plana Zagrebačke županije (PPZŽ) donesenim nakon donošenja III. izmjena i dopuna Prostornog plana uređenja Općine Rakovec, osobito u dijelu:
	+ ažuriranja odredbi za provođenje,
	+ usklađenja planirane infrastrukture s Prostornim planom Županije, osobito u dijelu kategorizacije cesta i planiranja redukcijske stanice,
	+ ucrtavanja koridora planirane infrastrukture u skladu s čl. 33 PPZŽ-a u kartografskim prikazima građevinskih područja,
	+ utvrđivanja mjera zaštite prirodnih vrijednosti i kulturno krajobraznih cjelina,
	+ utvrđivanja granica obvezne izrade planova,
* Razmatranje mogućnosti proširenja i smanjenja građevinskih područja naselja, uključivo manje proširenje površine gospodarske namjene od 1,5 ha unutar naselja (poslovna namjena – bez utjecaja na okoliš), sukladno zahtjevima,
* Proširenje mjesnog groblja,
* Izmjena uvjeta za gradnju građevina za uzgoj životinja u Odredbama za provođenje,
* Izmjena uvjeta za gradnju proizvodnih objekata u Odredbama za provođenje na području Općine,
* Razmatranje utvrđivanja lokacije obnovljivih izvora energije unutar postojeće gospodarske zone,
* Izmjena uvjeta za gradnju objekata unutar građevinskih područja naselja u Odredbama za provođenje,
* Izmjena uvjeta za gradnju objekata izvan građevinskih područja u Odredbama za provođenje,
* Planiranje lokalne ceste po trasi nerazvrstane ceste,
* Ispravak tehničkih pogrešaka u planiranju građevinskih područja,
* Izrada grafičkog dijela Plana u službenom projekcijskom koordinatnom referentnom sustavu Republike Hrvatske (HTRS96/TM), ažuriranje katastarskih podloga,
* Izrada pročišćenog teksta Odredbi za provođenje i grafičkog dijela Plana, sukladno članku 114. Zakona o prostornom uređenju.

Prostorni obuhvat Izmjena i dopuna plana je područje jedinice lokalne samouprave Općine Rakovec u administrativnim granicama utvrđenim Zakonom o područjima županija, gradova i općina u Republici Hrvatskoj („Narodne novine“, broj 86/06, 125/06 – ispravak, 16/07 – ispravak, 95/08 – Odluka USHR, 46/10 – ispravak, 145/10, 37/13, 44/13, 45/13 i 110/15).

Radnje koje će se provesti u postupku ocjene o potrebi strateške procjene utjecaja IV. Izmjena i dopuna PPUO Rakovec na okoliš, provode se sukladno odredbama Zakona o zaštiti okoliša ("Narodne novine", broj 80/13, 153/13 i 78/15) i Uredbe o strateškoj pro­cjeni utjecaja plana i programa na okoliš ("Narodne novine", broj 64/08) i to:

1. Općina Rakovec, sukladno odredbi članka 21. Uredbe o strateškoj procjeni utjecaja plana i programa na okoliš, započinje postupak ocjene o potrebi strateške procjene utjecaja na okoliš za IV. Izmjene i dopune PPUO Rakovec donošenjem ove Odluke.
2. Nositelj izrade Plana je dužan pribaviti mišljenja tijela i/ili osoba određenih posebnim propisima, nave­denih u točki VII. ove Odluke. U svrhu pribavljanja mišljenja Općina dostavlja zahtjev za davanje mišljenja o potrebi strateške procjene u roku od 8 dana od dana donošenja ove Odluke. Rok za dostavu mišljenja je 30 dana od primitka zahtjeva. Ukoliko se ocijeni potreb­nim Nositelj izrade o dostavljenom mišljenju osigurava dodatna pojašnjenja od tijela i/ili osobe određene po­sebnim propisima.
3. Nositelj izrade dostavlja Upravi za zaštitu pri­rode Ministarstva zaštite okoliša i energetike, sukladno Zakonu o zaštiti prirode ("Narodne novine", broj 80/13), zahtjev za provedbu postupka ocjene prihvatlji­vosti Plana za ekološku mrežu.
4. Ako Ministarstvo zaštite okoliša i energetike isključi mogućnost značajnijih negativnih utjecaja Plana na ci­ljeve očuvanja i cjelovitosti područja ekološke mreže, daje mišljenje da je Plan prihvatljiv za ekološku mrežu.

Ako Ministarstvo zaštite okoliša i energetike ne isključi mogućnost značajnijih negativnih utjecaja Plana na ci­ljeve očuvanja i cjelovitost područja ekološke mreže, daje obvezujuće mišljenje da je obvezna provedba Glavne ocjene, što znači da se obvezno provodi postu­pak strateške procjene.

1. Prije donošenja odluke u postupku ocjene ko­jom Nositelj izrade potvrđuje da za Plan "jest" ili "nije" potrebno provesti postupak strateške procjene, Nositelj izrade dužan je o provedenom postupku ocjene priba­viti mišljenje Upravnog odjela za prostorno uređenje, graditeljstvo i zaštitu okoliša Zagrebačke županije, pri čemu je obvezan dostaviti prijedlog Odluke i cjelovitu dokumentaciju iz postupka ocjene.
2. Nakon pribavljenog mišljenja Upravnog odjela za prostorno uređenje, graditeljstvo i zaštitu okoliša Zagrebačke županije, ako se u postupku ocjene utvrdi da Plan ima vjerojatno značajan utjecaj na okoliš, do­nosi se Odluka o obvezi provedbe strateške procjene. Ukoliko se donese takva Odluka primjenjuju se odredbe Zakona o zaštiti okoliša i podzakonskih propisa kojima se uređuje postupak strateške procjene.

Ako se u postupku ocjene utvrdi da Plan nema vjerojatno značajan utjecaj na okoliš, donosi se Odluka da nije potrebno provesti stratešku procjenu.

1. O Odluci iz točke 6. Nositelj izrade dužan je in­formirati javnost sukladno Zakonu o zaštiti okoliša i Uredbi o informiranju i sudjelovanju javnosti i zaintere­sirane javnosti u pitanjima zaštite okoliša ("Narodne novine", broj 64/08).

VII.

U postupku ocjene o potrebi strateške procjene Plana na okoliš sudjelovat će sljedeća tijela i/ili osobe:

* Ministarstvo zaštite okoliša i energetike, Uprava za zaštitu prirode, Radnička cesta 80, Za­greb,
* Ministarstvo zaštite okoliša i energetike, Uprava za procjenu utjecaja na okoliš i održivo gospodarenje otpadom, Radnička cesta 80, Zagreb,
* Ministarstvo kulture, Uprava za zaštitu kulturne baštine, Konzervatorski odjel u Zagrebu, Mesnička 49, Zagreb,
* Ministarstvo poljoprivrede, Uprava poljoprivrede i prehrambene industrije, Ulica grada Vukovara 78, Zagreb,
* Ministarstvo poljoprivrede, Uprava vodnoga gospodarstva, Ulica grada Vukovara 220, Zagreb,
* Ministarstvo poljoprivrede, Uprava šumarstva, lovstva i drvne industrije, Planinska 2a, Zagreb,
* Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, Ulica grada Vukovara 72/V, Zagreb,
* Zavod za javno zdravstvo Zagrebačke županije, Mokrička 54, Zaprešić,
* Hrvatske šume, Uprava šuma Bjelovar, Matošev trg 1, Bjelovar,
* Hrvatske vode, Vodnogospodarski odjel za gornju Savu, Ulica grada Vukovara 220, Zagreb.

Općina Rakovec je dužna informirati javnost su­kladno odredbama Zakona o zaštiti okoliša i Uredbe o infor­miranju i sudjelovanju javnosti i zainteresirane javnosti u pitanjima zaštite okoliša, kojima se uređuje informiranje javnosti i zainte­resirane javnosti u pitanjima zaštite okoliša.

Ova Odluka stupa na snagu danom donošenja, a objavit će se na službenim stranicama općine Rakovec [www.rakovec.hr](http://www.rakovec.hr) .

KLASA: 350-01/16-01/05

URBROJ: 238-25-16-03

Rakovec, 25. listopada 2016.

OPĆINSKA NAČELNICA

Brankica Benc, dipl. oec.